ทีเอ็มบีหั่นค่าต๋ง เหมาจ่าย799บ.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — ทีเอ็มบี รุกคืบดูดลูกค้าธุรกิจรายใหญ่ จัดโปรโมชันเหมาจ่ายธุรกรรมโอนเงินฝากเช็คข้ามธนาคาร
นายปิติ ตัณฑเกษม ประธานเจ้าหน้าที่บริหารธุรกิจขนาดใหญ่ ธนาคารทหารไทย เปิดเผยว่า ธนาคารต้องการให้ลูกค้าบริษัทขนาดใหญ่ทั้ง 3,000 ราย หันมาทำธุรกรรมผ่านธนาคารทหารไทยทั้ง 100% ทั้งโอนเงิน ฝากเช็ค ชำระค่าสินค้าและบริการ เพราะปัจจุบันมีลูกค้าไม่ถึง 50% ที่ทำธุรกรรมผ่านธนาคาร เนื่องจากลูกค้าบริษัท 1 ราย มักใช้บริการจากหลายธนาคาร
ล่าสุด ธนาคารได้ออกผลิตภัณฑ์ ทีเอ็มบี เซฟเวอร์ พลัส (TMB Saver Plus) คิดค่าธรรมเนียมเหมาจ่ายเดือนละ 799 บาท เพื่อช่วยประหยัดและตัดความกังวลเกี่ยวกับค่าธรรมเนียมยิบย่อย
ทั้งนี้ แพ็กเกจประกอบด้วย 1.บริการโอนเงินข้ามธนาคารครั้งละหลายรายการผ่านบริการธนาคารอิเล็กทรอนิกส์ล่วงหน้า 1 วันทำการ รายการละ 9 บาท ไม่จำกัดจำนวนครั้ง จากปกติรายการละ 12100 บาท 
2.บริการโอนเงินคู่ค้าระหว่างบัญชีธนาคารทหารไทยครั้งละหลายรายการล่วงหน้า 1 วัน ผ่านระบบอินเทอร์เน็ต ฟรีไม่จำกัดจำนวน จากปกติรายการละ 15 บาท สำหรับบัญชีในเขตเดียวกัน และรายการละ 30 บาท สำหรับบัญชีข้ามเขต 
3.บริการรับชำระค่าสินค้าและบริการผ่านทุกช่องทาง รายการละ 10 บาท ไม่จำกัดจำนวน จากปกติ 15 บาท สำหรับกรุงเทพฯ และปริมณฑล และ 30 บาท สำหรับเขตภูมิภาค 
นอกจากนี้ ลูกค้าที่สมัครบริการธนาคารอิเล็กทรอนิกส์ สำหรับลูกค้าบริษัท ฟรีค่าแรกเข้า จากปกติ 1,000 บาท และฟรีเครื่องรับรหัสผ่าน 3 เครื่อง จากปกติเครื่องละ 500 บาท
ยกตัวอย่างบริษัท ก. ที่โอนเงินข้ามธนาคารผ่านเคาน์เตอร์ยอดไม่เกิน 2 ล้านบาทต่อรายการ 50 ครั้งต่อเดือน ฝากเช็คต่างธนาคารข้ามเขตเคลียริ่งเช็ค 50 ครั้ง ชำระค่าสินค้าและบริการ 50 ครั้ง โอนเงินข้ามธนาคารผ่านเคาน์เตอร์ยอดไม่เกิน 1 แสนบาทต่อรายการ 50 ครั้ง และโอนเงินระหว่างบัญชีทหารไทย 50 ครั้ง หากซื้อแพ็คเกจ 799 บาทต่อเดือน จะมีค่าใช้จ่าย 2,649 บาทต่อเดือน จากปกติ 9,100 บาทต่อเดือน ประหยัด 70% หรือประหยัดได้ 6,451 บาทใน 1 เดือน และ 7.74 หมื่นบาทต่อปีนายปิติ กล่าวว่า ครึ่งปีหลังเชื่อว่าสินเชื่อเติบโตได้ 5% หรือ 6,000 ล้านบาท จากครึ่งปีแรกที่สินเชื่อหดตัว และอีก 1 ไตรมาสที่เหลือ สินเชื่อจะโตได้อีก 5% รวมเป็น 10% ในปีนี้ โดยจะมีการปล่อยกู้ให้โรงไฟฟ้าอีกหลายโรง
สำหรับสินเชื่อที่เกี่ยวเนื่องกับ 3จี กระทบกับสภาพคล่องบ้างแต่ไม่มากเท่ากับการกระทบบรรยากาศการลงทุน นอกจากนี้ ถ้าเกิด 3จี จะบรรเทาภาระของธปท.ลงได้มาก เพราะจะเกิดการนำเข้าอุปกรณ์ที่เกี่ยวข้อง ช่วยลดการแข็งค่าของเงินบาท